Телеграм српског посланика Грујића о одласку Лењина из Швајцарске за Русију 1917.
Министарству иностраних дела

Политичко одељење

Телеграм

Послато из Берна 23. III у 1 сати  / мин пре подне

Примљено у Крфу 24. III у 4 сати 30 мин после подне

Прекјуче отпутовао за Немачку, а затим за Русију познати вођ овдашњих руских социјалдемократа Лењин са неколико других без пасоша, а са допуштењем немачких власти. Он је за мир што пре.

Грујић

Полеђина телеграма
Дописано мастилом уз ознаку Берн.

Берн-Социјалиста Лењин отпутовао је у Русију. Присталица брзог мира. Пов(ерљиво) бр. 1430.

Саопштено у седници (Владе) 25/III (Никола) Пашић.

Први светски рат
Српска историја